open-index/open-wikipedia-markdown huggingface dataset:
ফারাক্কা লং মার্চ (১৯৭৬)

**ফারাক্কা লং মার্চ ১৯৭৬** সংগঠিত ও পরিচালিত হয়েছিল ফারাক্কায় বাঁধ দিয়ে ভারত কর্তৃক একতরফা গঙ্গার জল অপসারণের মাধ্যমে পদ্মা নদীকে জলশূন্য করে ফেলার বিরূদ্ধে। বাংলাদেশের প্রবীণ রাজনৈতিক নেতা মাওলানা ভাসানী এই প্রতিবাদী পদযাত্রার আহ্বান করেন। বাংলাদেশের তৎকালীন সরকার এই লং মার্চ আয়োজনে সহায়তা দিয়েছিল। ১৯৭৫ খ্রিস্টাব্দের ২১শে এপ্রিল এই বাঁধ চালু করার কয়েক মাসের মধ্যে এর ভয়াবহ প্রতিক্রিয়া পরিলক্ষিত হয়। বাংলাদেশের পরিবেশে ফারাক্কার সুদূরপ্রসারী প্রভাব বিবেচনায় নিয়ে মাওলানা ভাসানী এর বিরূদ্ধে প্রতিবাদের জন্য জাতির প্রতি আহ্বান জানান। এরই প্রেক্ষাপটে ১৯৭৬ খ্রিস্টাব্দের ১৬ই মে পদ্মা নদীর তীরবর্তী বিভাগীয় শহর রাজশাহী থেকে ফারাক্কা বাঁধ অভিমুখী এই অভিযাত্রা শুরু করা হয়। যদিও মাওলানা ভাসানী সীমান্ত অতিক্রম করে ভারতের অভ্যন্তরে ফারাক্কা পর্যন্ত পদযাত্রার ঘোষণা দিয়েছিলেন, তবু সরকারের পরামর্শে এই পদযাত্রা ১৭ই মে অপরাহ্নে ভারতীয় সীমান্তের কাছে কানসাটে গিয়ে শেষ করা হয।

## আরো দেখুন
* ফারাক্কা বাঁধ
* আবদুল হামিদ খান ভাসানী
* ভারত-বাংলাদেশ জল বণ্টন চুক্তি

## তথ্যসূত্র


## বহি:সংযোগ

বিষয়শ্রেণী:ফারাক্কা বাঁধ
বিষয়শ্রেণী:১৯৭৬-এ বাংলাদেশ
বিষয়শ্রেণী:বাংলাদেশের চাঞ্চল্যকর ঘটনা
বিষয়শ্রেণী:বাংলাদেশের রাজনীতি
বিষয়শ্রেণী:বাংলাদেশ–ভারত সম্পর্ক
বিষয়শ্রেণী:আবদুল হামিদ খান ভাসানী
আসানসোল অরুণোদয় উচ্চ বিদ্যালয়

**আসানসোল অরুণোদয় উচ্চ বিদ্যালয়** () হচ্ছে ভারতের পশ্চিমবঙ্গের আসানসোলের মিস্ত্রীপাড়ায় পুরানা স্টেশনের কাছে দোমোহনী রেলওয়ে কলোনিতে অবস্থিত একটি সহ-শিক্ষা উচ্চ বিদ্যালয়।

১৯৫৮ সালে এলাকার শিক্ষানুরাগী ব্যক্তিদ্বয় অনাদি নাথ মুখোপাধ্যায় ও বৃহস্পতি সিং এর হাত ধরে এই বিদ্যালয়ের প্রতিষ্ঠা। বিদ্যালয় দুটি মাধ্যমে পরিচালিত, আর সেগুলো হচ্ছে হিন্দী আর বাংলা।

## তথ্যসূত্র

## বহিঃসংযোগ
* http://wbbse.org/sburdwan.htm 

বিষয়শ্রেণী:আসানসোলের শিক্ষা
বিষয়শ্রেণী:ভারতের উচ্চ বিদ্যালয়
বিষয়শ্রেণী:পশ্চিমবঙ্গের উচ্চ বিদ্যালয়
বিষয়শ্রেণী:১৯৫৮-এ পশ্চিমবঙ্গে প্রতিষ্ঠিত
নিকি অ্যান্ডারসন

**নিকি অ্যান্ডারসন** হলেন একজন হাঙ্গেরীয়ান পর্নোগ্রাফিক অভিনেত্রী। তিনি ২০০০ সালের মে মাসের পেন্টহাউস পেট ছিলেন।

## খেতাব এবং মনোনয়ন
* ১৯৯৭ হট ডি'ওর খেতাব **বিজয়ী** - বেস্ট ইউরোপিয়ান স্টারলেট - *সুইট লেডি*
* ১৯৯৯ হট ডি'ওর খেতাব **বিজয়ী** - বেস্ট ইউরোপিয়ান অ্যাক্ট্রেসেস – *L'enjeu du desir*
* ২০০০ এফ.আই.সি.ই.বি. নিনফা খেতাব **বিজয়ী** - বেস্ট লেসবিয়ান সিন (*Alexia and Cie* - International Film Grup) with Kate More & Silvia Saint

## তথ্যসূত্র


## বহিঃসংযোগ
* 
* 
* 
* 

বিষয়শ্রেণী:হাঙ্গেরীয়ান প্রাপ্তবয়স্ক মহিলা মডেল
বিষয়শ্রেণী:হাঙ্গেরীয়ান পর্নোগ্রাফিক অভিনেত্রী
বিষয়শ্রেণী:পেন্টহাউস পেটস্
জাতীয়তাবাদী গণতান্ত্রিক দল

**জাতীয়তাবাদী গণতান্ত্রিক দল** (সংক্ষেপে ‘জাগদল’) ছিল ১৯৭৭ খ্রিস্টাব্দে গঠিত একটি রাজনৈতিক দল। এর প্রতিষ্ঠাতা সভাপতি ছিলেন বিচারপতি আবদুস সাত্তার। ১৯৭৫-এর ২৫ জানুয়ারি তারিখে তদানীন্তন সরকার সকল রাজনৈতিক দল নিষিদ্ধ করে একটি মাত্র দল বাংলাদেশ কৃষক শ্রমিক আওয়ামী লীগ প্রতিষ্ঠা করে। ১৯৭৫-এর ১৫ আগস্ট সামগ্রিক রাজনৈতকি পট বদলে যায় এবং রাষ্ট্রপতি জিয়াউর রহমান ১৯৭৭-এ বহুদলীয় রাজনীতি পুনঃপ্রবর্তন করেন। এই সময়ে ‘জাতীয়তাবাদী গণতান্ত্রিক দল’ প্রতিষ্ঠিত হয়েছিল। এই দলটি ছিল স্বল্পস্থায়ী। ১৯৭৮-এর ১লা সেপ্টেম্বর জিয়াউর রহমান একটি রাজনৈতিক দল গঠন করার প্রস্তুতি গ্রহণ করেন। এর নাম রাখা হয় বাংলাদেশ জাতীয়তাবাদী দল। এই দলে অঙ্গীভূত হওয়ার লক্ষ্যে  ২৮ আগস্ট ১৯৭৮ সালে জাগদলের বর্ধিত সভায় ওই দলটি বিলুপ্ত ঘোষণার করা হয়। একই সভায় দলের এবং এর অঙ্গ সংগঠনের সকল সদস্য বাংলাদেশ জাতীয়তাবাদী দল নামীয় নতুন দলে যোগদানের সিদ্ধান্ত নেয়।

## তথ্যসূত্র

বিষয়শ্রেণী:বাংলাদেশ জাতীয়তাবাদী দল
বিষয়শ্রেণী:১৯৭৭-এ বাংলাদেশে প্রতিষ্ঠিত
বিষয়শ্রেণী:বাংলাদেশের বিলুপ্ত রাজনৈতিক দল
সুয়ারেক অ্যাম্ফিবিয়া

**সুয়ারেক অ্যাম্ফিবিয়া** বা ***উভচর মানুষ*** () হচ্ছে রুশ উপন্যাসিক আলেক্সান্দ্‌র বেলায়েভের ১৯২৭ সালে লেখা এবং ১৯২৮ সালে প্রকাশিত রোমাঞ্চকর বৈজ্ঞানিক কল্পকাহিনি উপন্যাস। এটি সদ্য গঠিত সোভিয়েত আমলে প্রকাশিত হয়। বাংলায় প্রকাশিত ননী ভৌমিকের অনুবাদ অত্যন্ত জনপ্রিয়।

## কাহিনি সংক্ষেপ
এই উপন্যাসটি আর্জেন্টিনার বুয়েনেস আইরিশের প্রেক্ষাপটে লেখা। স্প্যানিশ বংশোদ্ভূত আরজেন্টেনীয় সার্জন সালভাতর অঙ্গ সংস্থান সহ বিভিন্ন জৈবিক গবেষণা করতেন। এর পাশাপাশি তিনি বিভিন্ন রেড ইন্ডিয়ান রোগীর চিকিৎসা করতেন। রেড ইন্ডিয়ানদের কাছে তার খ্যাতির পুরো দক্ষিণ আমেরিকা থেকে রেড ইন্ডিয়ান রোগী আসতো। একদিন তার কাছে এমন এক রেড ইন্ডিয়ান শিশুকে নিয়ে আসা হয় যাকে বাঁচানো ছিল অসম্ভব। তার শ্বাস ক্রীয়া সঠিকভাবে কাজ করছিলো না। তাকে বাঁচানোর জন্য সালভাতর তরুণ হাঙ্গরের ফুলকা সংস্থান করেন। এর ফলে তাকে বাঁচানো সম্ভব হয়। কিন্তু তাকে এজন্য অনেকটা পানিতে থাকতে হবে এবং ডাঙায় শ্বাস নিতে। সেই সময় ঐ শিশুর পিতা বালতাজরকে বলা হয় শিশুটিকে বাঁচানো সম্ভব হয়নি। কিন্তু এক সময় বালতাজর ঠিকই আবিষ্কার করতে সক্ষম হয় যে তার ছেলে বেঁচে আছে। সালভাতর এই মৎস্য পুরুষের নাম রাখেন ইকথিয়ান্ডর।

আলেক্সান্দার বোলোয়েভের অন্যান্য কাজের মতো এই উপন্যাসেও মানুষের এই শারীরিক পরিবর্তনের পরও তার বেঁচে থাকার সম্ভবনা নিয়ে রহস্য উদাঘাটনের চেষ্টা করা হয়। এছাড়াও উপন্যাসটিতে সমাজতন্ত্রের ধারণার ছোঁয়া পাওয়া যায়।

## চরিত্র সমূহ
* *ইকথিয়ান্ডর* &ndash; মৎস্যপুরুষ
* *বালতাজর* &ndash; একজন রেড ইন্ডিয়ান ডুবুরি, ইকথিয়ান্ডরের বাবা
* *পেদ্রো জুরিতা* &ndash; স্থানীয় জাহাজ *মেদুসা*-এর মালিক 
* *সালভাতর* &ndash; স্পেনীয় বংশোদ্ভূত ডাক্তার 
* *ক্রিস্টো* &ndash; বালতাজারের ভাই এবং সালভাতরের ভিলা ভিলা সালভাতর-এ চাকরি করে 
* *গুত্তিয়েরা* &ndash; বালজতাজরের পালক কন্যা এবং যাকে ইকথিয়ান্ডার ভালোবাসে 
* *অল্‌সেন* &ndash; কারখানার শ্রমিক এবং গুত্তিয়েরাকে ভালোবাসে 
* *জিম* &ndash; ইকথিয়ান্ডরের কৃষ্ণাঙ্গ চাকর

## অনুবাদ
বাংলা ভাষায় ঢাকা থেকে প্রথম ১৯৯৩ সালে ননী ভৌমিকের অনুবাদে প্রকাশিত হয়।

## চলচ্চিত্র
১৯৬২ সালে **[[অ্যামফিবিয়ান ম্যান (চলচ্চিত্র)|অ্যামফিবিয়ান ম্যান]]** নামে উপন্যাসের আদলে একটি চলচ্চিত্র নির্মিত হয়। যার প্রায় ৬৫ মিলিয়ন টিকেট বিক্রয়  হয়েছে বলে ধারণা করা হয়। যদিও সত্যিকারের টিকেট বিক্রয় সংখ্যা অজানা। ক্রিমিয়া'র দক্ষিণ সমুদ্র তীরেবর্তী এলাকায় চলচ্চিত্রটির চিত্রায়ন ঘটে। চলচ্চিত্রটির সঙ্গীত ও নৃত্য কৌশল বেশ জনপ্রিয়তা লাভ করে। চলচ্চিত্রটির প্রথম সঙ্গীত ** দ্যা সী ডেভিল** এতটাই জনপ্রিয় হয় যে, ১৯৯০ সাল পর্যন্ত গানটি মানুষের মুখে মুখে ফিরতো।

## টেলিভিশন সিরিজ
২০০৪ সালে সম্প্রচারিত রাশিয়ান টিভি সিরিজ **সী ডেভিল** (Морской Дьявол) উপন্যাসটি দ্বারা কিঞ্চিত প্রভাবিত। 
 
## রূপান্তর
# ১৯৬২  &ndash; *[[সুয়ারেক অ্যাম্ফিবিয়া (১৯৬২-এর চলচ্চিত্র)|সুয়ারেক অ্যাম্ফিবিয়া]]* (রুশ চলচ্চিত্র) 
# ২০০৪  &ndash;  *মার্স্কুই জিয়াভো*; সুয়ারেক অ্যাম্ফিবিয়ার ওপর নির্মিত রুশ ধারাবাহিক
# ২০০৯ &ndash; *সুয়ারেক অ্যাম্ফিবিয়া ২*

## তথ্যসূত্র

* আলেক্সান্দ্‌র বেলায়েভ, সুয়ারেক অ্যাম্ফিবিয়া 

 

বিষয়শ্রেণী:১৯২৭-এর উপন্যাস
বিষয়শ্রেণী:আলেক্সান্দ্‌র বেলায়েভের উপন্যাস
বিষয়শ্রেণী:বৈজ্ঞানিক কল্পকাহিনী বই
ভিসায়ন ধনেশ

**ভিসায়ন ধনেশ** (*Penelopides panini*) হল একরকমের ধনেশ প্রজাতির পাখি। এদের প্রধান বাসস্থান হল অতিবৃষ্টি অরণ্য। এরা প্রধানত ফিলিপাইন দ্বীপপুঞ্জের অধিবাসী। প্রধান প্রধান দ্বীপগুলোর মধ্যে পড়ে পানায়, নেগ্রোস, গুইমারাস এবং আগে ছিল টিয়াকো ইত্যাদি। ফিলিপাইনের অন্যান্য প্রজাতির ধনেশগুলোও এদের উপজাতি ছিল আগে কিন্তু বর্তমানে তারা আলাদা হয়ে গেছে।

## তথ্যসূত্র

## আরো পড়ুন
* Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona. 
*
*Tarictic Hornbillls. zooscene.

বিষয়শ্রেণী:পেনেলোপাইডস
বিষয়শ্রেণী:১৭৮৩ এর প্রাণীসমূহ
বিষয়শ্রেণী:১৭৮৩-এ বর্ণিত পাখি
ভিক্টোরিয়া জলপ্রপাত

**ভিক্টোরিয়া জলপ্রপাত** মধ্য-দক্ষিণ আফ্রিকার জলপ্রপাত। জিম্বাবুয়ের উত্তর-পশ্চিমাংশে ও জাম্বিয়ার দক্ষিণ-পূর্বদিকে অবস্থিত জাম্বেজি নদী থেকে এ জলপ্রপাত সৃষ্টি হয়েছে। এটি উচ্চতায় ১০৮.৩ মিটার এবং প্রস্থে ১,৭০৩ মিটার। প্রতি সেকেন্ডে প্রায় ৩৩,০০০ ঘনফুট (৯৩৫ ঘনমিটার) জল পতিত হয়। তবে নিম্ন নদী প্রবাহকালীন সময়ে পূর্বদিকের অংশ প্রায়শঃই শুষ্ক থাকে। নায়াগ্রা জলপ্রপাতের সাথে তুলনা করলে ভিক্টোরিয়া জলপ্রপাত প্রায় দ্বিগুণ প্রশস্ত ও দ্বিগুণ গভীর। ইউনেস্কো ১৯৮৯ সালে বিশ্ব ঐতিহ্যবাহী স্থান হিসেবে জলপ্রপাতটিকে উভয় নামেই তালিকাভূক্ত করেছে। জলপ্রপাতের উভয় অংশকে সংযুক্ত করতে ভিক্টোরিয়া ফলস (জাম্বেজি) সেঁতু নির্মাণ করা হয়েছে। এর মাধ্যমে রেলওয়ে, মোটরগাড়ী চলাচল করে। বর্তমানে এটি বহিঃবিশ্বের পর্যটকদের কাছে প্রধান আকর্ষণ হিসেবে রয়েছে। জিম্বাবুয়ের ভিক্টোরিয়া ফলস ন্যাশনাল পার্ক এবং জাম্বিয়ার মোজি-ওয়া-তুনিয়া ন্যাশনাল পার্ক ব্যাপক এলাকা নিয়ে গড়ে তোলা হয়েছে। আশেপাশের বনে অ্যান্টিলোপ, হাতি, জিরাফ, জেব্রা, সিংহ, চিতা ইত্যাদি প্রাণীর বসবাস। পাহাড়ের চূড়ায় বাজপাখি, ঈগল আবাস গড়েছে।

## নামকরণ
স্থানীয় চিতোঙ্গা আদিবাসীরা একে **মোজি-ওয়া-তুনিয়া** নামে ডেকে থাকে। এর অর্থ হচ্ছে *বজ্রের ধোঁয়া*। জলপ্রপাতের আওয়াজ অত্যন্ত গর্জনশীল, তাই এরূপ নামকরণ। ব্রিটিশ সম্রাজ্ঞী রাণী ভিক্টোরিয়াকে চিরস্মরণীয় করে রাখতে ১৬ নভেম্বর, ১৮৫৫ তারিখে স্কটিশ মিশনারি ও ব্রিটিশ অভিযাত্রী ডেভিড লিভিংস্টোন নিজ নামে পরিচিত লিভিংস্টোন দ্বীপপুঞ্জ থেকে জলপ্রপাতটি দেখে এর নামকরণ করেন। ২০১৩ সালে জিম্বাবুয়ে সরকার আনুষ্ঠানিকভাবে এ জলপ্রপাতের পুনরায় নামকরণ করেছে **মোজি-ওয়া-তুনিয়া**।

## আরও দেখুন
* ইগুয়াসু জলপ্রপাত
* নায়াগ্রা জলপ্রপাত

## তথ্যসূত্র

## বহিঃসংযোগ

* A useful list of further reading is included on the UNEP-WCMC website's page for Mosi-oa-Tunya.
*NASA Earth Observatory page 
*Entry on UNESCO World Heritage site
*TIME magazine article about tourism in the area 

বিষয়শ্রেণী:ভিক্টোরিয়া জলপ্রপাত
বিষয়শ্রেণী:জিম্বাবুয়ের জলপ্রপাত
বিষয়শ্রেণী:জাম্বিয়ার জলপ্রপাত
বিষয়শ্রেণী:জাম্বেজি নদী
বিষয়শ্রেণী:জাম্বিয়া-জিম্বাবুয়ে সীমান্ত
বিষয়শ্রেণী:জিম্বাবুয়ের বিশ্ব ঐতিহ্যবাহী স্থান
বিষয়শ্রেণী:জাম্বিয়ার বিশ্ব ঐতিহ্যবাহী স্থান
বিষয়শ্রেণী:জাম্বিয়ার দর্শনীয় স্থান
বিষয়শ্রেণী:জিম্বাবুয়ের দর্শনীয় স্থান
বিষয়শ্রেণী:আন্তর্জাতিক জলপ্রপাত
আন্তিগোনে

ডান|থাম্ব|ফ্রেডরিক লাইটন অঙ্কিত ''আন্তিগোনে'', ১৮৮২
**আন্তিগোনে** ( ) গ্রিক পুরাণের একটি বিখ্যাত বিয়োগাত্মক চরিত্র। আন্তিগোনের জন্ম ইদিপাসের ঔরসে ও ইয়োকাস্তার গর্ভে, যেখানে ইদিপাস নিজে ইয়োকাস্তার গর্ভজাত পুত্র। নামটির অর্থ "মাতৃত্বের বিরুদ্ধে" বা "মাতার স্থলে"। আন্তিগোনে চরিত্রটি অবলম্বনে সফোক্লিস, ইউরিপিদেস থেকে শুরু করে সিমাস হিনি পর্যন্ত অসংখ্য নামিদামী নাট্যকার বহু নাটক রচনা করেছেন।

## তথ্যসূত্র

বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণে আত্মহত্যা
দাভিদ লুইজ

**দাভিদ লুইজ মরেইরা মারিনিয়ো** (জন্ম ২২ এপ্রিল ১৯৮৭), একজন ব্রাজিলীয় পেশাদার ফুটবলার যিনি ইংরেজ ক্লাব চেলসি এবং ব্রাজিল জাতীয় দলের হয়ে খেলেন। সাধারণত সেন্ট্রাল ডিফেন্ডার হিসেবে খেললেও, তিনি ফুল ব্যাক এবং ডিফেন্সিভ মিডফিল্ডার হিসেবেও খেলতে পারেন। তিনি বর্তমানে ব্রাজিল জাতীয় দলের সহ-অধিনায়ক।

ভিতরিয়াতে কর্মজীবন শুরু করলেও লুইজ মাত্র ১৯ বছর বয়সেই বেনফিকায় পাড়ি জমান। ২০১১ সালের জানুয়ারীতে, তিনি চেলসিতে যোগ দেন এবং পরের মৌসুমেই চ্যাম্পিয়নস লিগ ও এফএ কাপ শিরোপা জিতেন।

## তথ্যসূত্র

## বহিঃসংযোগ

* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার
বিষয়শ্রেণী:ফুটবল উপযোগী খেলোয়াড়
বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:২০১১ কোপা আমেরিকার খেলোয়াড়
বিষয়শ্রেণী:২০১৩ ফিফা কনফেডারেশন্স কাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড়
বিষয়শ্রেণী:২০১৫ কোপা আমেরিকার খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ
বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ
বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পর্তুগালের নাগরিকীকৃত নাগরিক
বিষয়শ্রেণী:পর্তুগালে ব্রাজিলীয় অভিবাসী
বিষয়শ্রেণী:ব্রাজিলীয় বংশোদ্ভূত পর্তুগিজ ব্যক্তি
বিষয়শ্রেণী:ফ্লামেঙ্গো রেগাতাস ক্লাবের খেলোয়াড়
বিষয়শ্রেণী:পাফোস ফুটবল ক্লাবের খেলোয়াড়
বিষয়শ্রেণী:সাইপ্রাসীয় প্রথম বিভাগের খেলোয়াড়
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
রেবতী মোহন বর্মণ

**রেবতী মোহন বর্মণ** (১৯০৫ - ৬ মে, ১৯৫২) বিংশ শতাব্দীর একজন সাম্যবাদী ধারার লেখক ও ভারতের স্বাধীনতা আন্দোলনকারী বিপ্লবী। তিনি বেশ কিছু পুস্তক রচনা করে বাংলাদেশ অঞ্চলে মার্কসবাদের বিকাশে গুরুত্বপূর্ণ অবদান রাখেন।

## জন্ম ও শৈশব শিক্ষাজীবন
রেবতী বর্মণ কিশোরগঞ্জ জেলার ভৈরব উপজেলার শিমূলকান্দি গ্রামে জন্মগ্রহণ করেন। তার পিতা হরনাথ বর্মণ ছিলেন একজন নামকরা আইনজীবী। ইংরেজদের প্রতি আনুগত্যের জন্য তিনি রায় উপাধিতে পান। ঢাকার পগোজ স্কুল এবং কুমিল্লার গভর্নমেন্ট হাইস্কুলে প্রাথমিক শিক্ষা সম্পন্ন করেন তিনি। ১৯২২ সালে কিশোরগঞ্জের আজিম উদ্দিন উচ্চ বিদ্যালয় থেকে কলকাতা বিশ্ববিদ্যালয়ের অধীনে প্রবেশিকা পরীক্ষায় প্রথম স্থান অধিকার করেন। ঐ বছর প্রমোদরঞ্জন চক্রবর্তী এবং গৌরচন্দ্র মণ্ডলও তার সংগে একই নম্বর পেয়ে প্রথম হয়েছিলেন। ১৯২৮ সালে কৃতিত্বের সাথে এমএ পাশ করেন। তার আগে বিএ পরীক্ষায় কৃতিত্বের জন্য পেয়েছিলেন জগত্তারিণী পদক এবং পদক বিক্রির অর্থ দিয়ে সহপাঠীদের নিয়ে প্রকাশ করেছিলেন কিশোরদের মাসিক পত্রিকা ‘বেণু’।

## কর্মজীবন
সম্পন্ন ও ব্রিটিশ শাসকদরদী পরিবারের সন্তান হলেও রেবতী বর্মন সাম্যবাদী ও ব্রিটিশবিরোধী সংগ্রামে যোগ দিয়েছিলেন ছাত্রাবস্থায়। ১৯৩০-৩৮ সালে বিনা বিচারে জেলে অন্তরীন থাকেন। দেউলী জেলে বন্দী থাকাকালীন সময় তার শরীরে কুষ্ঠরোগের জীবাণু ঢুকিয়ে দেয়া হয়। জেলে থাকাকালীন সময়ে তিনি সমাজ বিবর্তণমূলক অসংখ্য গ্রন্থের পাণ্ডুলিপি রচনা করেন যা পরে বই আকারে প্রকাশিত হয়। ১৯৩৯ সালে ন্যাশনাল বুক এজেন্সী প্রতিষ্ঠা করেন। উত্তর চব্বিশ পরগণা জেলার বেলঘরিয়ায় থাকাকালীন শ্রমিক আন্দোলন গড়ে তোলার কাজ শুরু করেন। এসময়ই তার শরীরে কুষ্ঠ রোগের প্রাদুর্ভাব হয়। দ্বিতীয় বিশ্বযুদ্ধ শুরু হওয়ার পর পুলিশ তার উপর হুলিয়া জারি করে ও তিনি বাংলাদেশের ভৈরব উপজেলায় চলে যান।

## মৃত্যু
দেশভাগের পরে ১৯৫১ সালে সাম্প্রদায়িক দাঙ্গার কারণে তাকে বাধ্য হয়ে মাতৃভূমি ছেড়ে আগরতলা চলে আসতে হয়। ১৯৫২ সালের ৬ মে তারিখে আগরতলার কাছে মৃত্যুবরণ করেন রেবতী বর্মণ।

## গ্রন্থসমূহ
তার লিখিত বইগুলো হচ্ছেঃ 
 
* *সমাজতান্ত্রিক অর্থনীতি* (১৯৩৮), 
* *মার্কস প্রবেশিকা* (১৯৩৮), 
* *কৃষক ও জমিদার* (১৯৩৮), 
* *সাম্রাজ্যবাদের সংকট* (১৯৩৮), 
* *হেগেল ও মার্কস* (১৯৩৮), 
* *ক্যাপিটাল* ( মার্কসের ক্যাপিটালের বাংলায় লেখা সংক্ষিপ্তসার-১৯৩৮), 
* *লেনিন ও বলশেভিক পার্টি* (১৯৩৯), 
* *Society and Its Development* (1939), 
* *Marxist View of Capita*l (1939), 
* *সমাজের বিকাশ* (১৯৩৯),
* *সোভিয়েট ইউনিয়ন* (১৯৪৪), 
* *শান্তিকামী সোভিয়েট* (১৯৪৫), 
* *অর্থনীতির গোড়ার কথা* (১৯৪৫), 
* *পরিবার-ব্যক্তিগত সম্পত্তি ও রাষ্ট্রের উৎপত্তি* (অনুবাদ), 
* *সমাজতন্ত্রবাদ-বৈজ্ঞানিক ও কাল্পনিক* (অনুবাদ), 
* *সমাজ ও সভ্যতার ক্রমবিকাশ* (১৯৫২)।


## তথ্যসূত্র

## বহিঃসংযোগ
Barman, Reboti Mohan বাংলাপিডিয়ায় রেবতী মোহন বর্মণ সম্পর্কে।

বিষয়শ্রেণী:১৯০৫-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:১৯৫২-এ মৃত্যু
বিষয়শ্রেণী:পশ্চিমবঙ্গের লেখক
বিষয়শ্রেণী:ভারতীয় লেখিকা
বিষয়শ্রেণী:ভারতীয় মার্ক্সবাদী
বিষয়শ্রেণী:মার্ক্সবাদী লেখক
ইউরোস্টার

**ইউরোস্টার** (ইংরেজি: EuroStar) একটি আন্তর্জাতিক উচ্চ-গতির রেল পরিষেবা। এটি চ্যানেল টানেলের মাধ্যমে ইংল্যান্ডের সাথে ফ্রান্স, নেদারল্যান্ডস ও বেলজিয়ামকে সংযুক্ত করেছে। ১৯৯৪ খ্রিষ্টাব্দে ব্রিটেনকে ইউরোপের সঙ্গে সংযুক্তির লক্ষ্য নিয়ে ইউরোস্টার স্থাপিত হয়। এটি একটি উচ্চ-গতির রেল, বর্তমানে (২০১৪) যার গতি ঘণ্টায় ১৫০ থেকে ১৮৬ মাইল। ইউরোস্টার রেল পরিষেবার প্রধান কয়েকটি যাত্রাপথ হলো 'লন্ডন-প্যারিস', 'প্যারিস-ব্রাসেলস', 'ব্রাসেলস-আমস্টারডাম' ইত্যাদি। লন্ডনের সেইন্ট প্যানক্রাস পাতাল স্টেশান থেকে যাত্রা শুরু করে প্যারিসের গার দু নর্দ পাতাল রেলস্টেশনে পৌঁছাতে ইউরোস্টারের সময় লাগে দুই ঘণ্টা। এই পথের দূরত্ব ৩০৭ মাইল।

ইউরোস্টার রেল পরিষেবার মালিক 'ইউরোস্টার ইন্টারন্যাশনাল লিমিটেড'। ২০১৪ খ্রিষ্টাব্দে লন্ডন-প্যারিস-লন্ডন যাত্রার দ্বিমুখী ভাড়া ছিল প্রমিত শ্রেণীতে ৬৯ ব্রিটিশ পাউণ্ড।

## তথ্যসূত্র


## বহিঃসংযোগ

* ইউরোস্টার-এর তথ্যতীর্থ
* গন্তব্য
* যাত্রাপথ 


বিষয়শ্রেণী:ইংল্যান্ডের রেল পরিবহন
বিষয়শ্রেণী:ফ্রান্সের রেল পরিবহন
ডোভ ফ্রোহম্যান

**ডোভ ফ্রোহম্যান** একজন ইসরায়েলি তড়িৎ প্রকৌশলী। তিনি ইন্টেল কর্পোরেশন এর সাবেক ভাইস প্রেসিডেন্ট। তিনি ইরেজেবল প্রোগ্রাম্যাবল রিড অনলি মেমোরি এর উদ্ভাবক। 

## জীবনী
ফ্রোহম্যান ১৯৩৯ সালের ২৮ মার্চ আমস্টারডাম এ জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৫ সালে মাস্টার্স ডিগ্রি অর্জন করে ফেয়ারচাইল্ড সেমিকন্ডাক্টর এ রিসার্চ অ্যান্ড ডেভেলপমেন্ট ল্যাবে যোগদান করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৯ সালে পিএইচডি ডিগ্রি অর্জন করেন।

## পুরস্কার ও সম্মাননা
* আইইই জ্যাক মর্টন অ্যাওয়ার্ড, ১৯৮৬
*  আইইই এডিসন মেডেল, ২০০৮

## তথ্যসূত্র

বিষয়শ্রেণী:আইইইই এডিসন পদক বিজয়ী
বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওলন্দাজ ইহুদি
বিষয়শ্রেণী:ইসরায়েলি ইহুদি
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:জেরুসালেমের হিব্রু বিশ্ববিদ্যালয়ের শিক্ষক
বিষয়শ্রেণী:তেখনিয়ন – ইসরায়েল ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ইসরায়েলি উদ্ভাবক
বস: বর্ন টু রুল

***বস বর্ন টু রুল*** ২০১৩ সালের একটি বাংলা রোমান্টিক অ্যাকশন চলচ্চিত্র। রিলায়েন্স এন্টারটেইনমেন্ট ও গ্রাসরুট এন্টারটেইনমেন্ট প্রযোজিত এবং প্রথমবারের মত খ্যাতনামা কোরিওগ্রাফার বাবা যাদব পরিচালিত এই চলচ্চিত্রে মুখ্য ভূমিকায় আছেন জিৎ, শুভশ্রী গাঙ্গুলী। তেলুগু চলচ্চিত্র *বিজনেসম্যান*-এর পুনঃনির্মাণ এই চলচ্চিত্র।

চলচ্চিত্রের পর্যালোচনা খুব ভাল না হলেও বক্স অফিসে দুর্দান্ত সাফল্য লাভ করে। এ সংগ্রহ নিয়ে অনেক বিতর্কও তৈরি হয়।

## কাহিনি
এর কাহিনি গড়ে উঠেছে *সূর্য* (জিৎ) নামের এক সন্ত্রাসীকে ঘিরে, যে মুম্বইয়ের এক নম্বর মাফিয়া ডন হয়ে চায়। এভাবে সে *রুশা* (শুভশ্রী গাঙ্গুলী) নামের পুলিশ কমিশনার (চিরঞ্জিত)-এর মেয়ের প্রেমে পড়ে।

## অভিনয়ে
* *সূর্য* চরিত্রে জিৎ
* *রুশা* চরিত্রে শুভশ্রী গাঙ্গুলী
* *পুলিশ কমিশনার* চরিত্রে চিরঞ্জিত
* *কলকাতা সূর্য এক্সপোর্ট এন্ড ইমপোর্ট-এর প্রধান* চরিত্রে সঞ্জু মণ্ডল
* সুপ্রিয় দত্ত
* রজতাভ দত্ত

## সমালোচকদের গ্রহণ
*[[দ্য টাইমস অফ ইন্ডিয়া]]* একে "খারাপ কাহিনি এবং দুর্বল চিত্রনাট্য" বলে  দেয়। ইটস ইন.কম একে  দিয়ে বলে "অধিক অনুমাননির্ভর"।

## ধারাবাহিকতা
*বস* চলচ্চিত্রের ধারাবাহিকতায় ২০১৩ সালের সেপ্টেম্বরে ঘোষণা দেয়া হয় যে এই চলচ্চিত্রের "দ্বিতীয় পর্ব" নির্মিত হবে এবং এর কাহিনি হবে সম্পূর্ণ মৌলিক।

## সংগীত
চলচ্চিত্রের সংগীত পরিচালনা করেন জিৎ গাঙ্গুলী। দীর্ঘদিনের পর তিনি এই চলচ্চিত্রের গান দিয়ে আবারও আলোচনায় চলে আসেন।

## তথ্যসূত্র

## বহিঃসংযোগ
* 

বিষয়শ্রেণী:২০১৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় পুনঃনির্মিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:ভারতীয় গ্যাংস্টার চলচ্চিত্র
গার দ্যু নর

**গার দ্যু নর** (; ) পশ্চিম ইউরোপের রাষ্ট্র ফ্রান্সের রাজধানী প্যারিস শহরের ছয়টি বৃহৎ 
প্রান্তিক রেলস্টেশনের (টার্মিনাস) একটি। রেলস্টেশনটি প্যারিসের উত্তরে অবস্থিত অঞ্চলগুলির জন্য প্যারিস-লিল রেলপথ ধরে রেল পরিবহন সেবা প্রদান করে থাকে। গার দ্যু নর থেকে উত্তর ফ্রান্স ছাড়াও বিভিন্ন আন্তর্জাতিক গন্তব্যস্থলের সাথে রেল যোগাযোগ ব্যবস্থা বিদ্যমান, যেমন বেলজিয়াম, জার্মানি, নেদারল্যান্ডস এবং যুক্তরাজ্য। এখান থেকে যুক্তরাজ্যের রাজধানী লন্ডন এবং বেলজিয়ামের রাজধানী ব্রাসেলস শহরে ভ্রমণের জন্য সরাসরি রেলগাড়ি পাওয়া যায়।

গার দ্যু নর রেলস্টেশনটি প্যারিসের উত্তরভাগে, ১০ম আরোঁদিসমঁ (ওয়ার্ড)  নামক প্রশাসনিক এলাকাতে, গার দ্য লেস্ত নামক অপর একটি রেলস্টেশন থেকে অদূরে অবস্থিত। শুধু আন্তঃনগর রেল পরিবহন সেবা নয়, গার দ্যু নর একাধিক নগর গণপরিবহন সেবার কেন্দ্র হিসেবেও কাজ করে, যাদের মধ্যে প্যারিস পাতালরেল, রেজো এক্সপ্রেস রেজিওনাল (এর.ও্য.এর.), এবং বাস সেবা অন্তর্ভুক্ত। ভ্রমণকারী যাত্রীর সংখ্যা অনুযায়ী এটি সমগ্র ইউরোপ মহাদেশের ব্যস্ততম রেলস্টেশন। এখানে প্রতি বছর ২২ কোটি ২০ লক্ষ যাত্রী আসা-যাওয়া করে। রেলস্টেশনটিতে যাত্রী ওঠানামার জন্য ৪৪টি পাটাতন বা প্ল্যাটফর্ম আছে, যা ইউরোপের ২য় সর্বোচ্চ।

ফরাসি স্থপতি জাক ইতর্ফ গার দ্যু নর রেলস্টেশন ভবনটির নকশা প্রণয়ন করেন। ভবনটিকে ১৮৬১ থেকে ১৮৬৪ সালের মধ্যে নির্মাণ করা হয়।

## ছবিতে গার দ্যু নর

File:Paris gare nord.JPG|thumb|মূল প্রবেশপথ
File:Gare du Nord (5699066034).jpg|thumb|ভবনের নতুন বাহু
File:Gare-du-nord.jpg|thumb|থালিস প্লাটফর্ম থেকে দৃশ্যমান গার দ্যু নর
File:Gare du Nord Panorarma.JPG|thumb|আগমনী হলের পরিদৃশ্য
File:Gare du Nord Fallblattanzeiger Departure-board.JPG|thumb|গন্তব্যস্থল প্রদর্শনকারী ফলক
File:Paris Nord Platform.jpg|thumb|ইউরোস্টার, থালিস এবং তেজেভে রেলগাড়ি দিয়ে পূর্ণ প্লাটফর্ম

## তথ্যসূত্র


## বহিঃসংযোগ

বিষয়শ্রেণী:প্যারিসের প্রান্তিক রেলওয়ে স্টেশন
রবার্ট ডেনার্ড

**রবার্ট ডেনার্ড** একজন মার্কিন প্রকৌশলী এবং উদ্ভাবক। ডেনার্ড টেক্সাসে জন্মগ্রহণ করেন। তিনি সাউদার্ন মেথোডিস্ট ইউনিভার্সিটি থেকে তড়িৎ প্রকৌশলে ১৯৫৪ সালে বিএস এবং ১৯৫৬ সালে এমএস ডিগ্রি অর্জন করেন। তিনি কার্নেগী ইন্সটিটিউট অব টেকনোলজি থেকে ১৯৫৮ সালে পিএইচডি ডিগ্রি অর্জন করেন। ১৯৬৮ সালে তিনি ডায়নামিক র‍্যান্ডম অ্যাক্সেস মেমোরি আবিষ্কার করেন।

## পুরস্কার ও সম্মাননা
* ন্যাশনাল মেডেল অব টেকনোলজি অ্যান্ড ইনোভেশন, ১৯৮৮
* আইইই এডিসন মেডেল ২০০১
* ইউনাইটেড স্টেটস ন্যাশনাল অ্যাকাডেমি অব ইঞ্জিনিয়ারিং চার্লস স্টার্ক ড্র্যাপার প্রাইজ ২০০৯
* আইইই মেডেল অব অনার ২০০৯
* সম্মানসূচক ডক্টর অব সায়েন্স অ্যান্ড টেকনোলজি, কার্নেগী মেলন বিশ্ববিদ্যালয়, ২০১০

## তথ্যসূত্র

বিষয়শ্রেণী:আইইইই মেডেল অব অনার বিজয়ী
বিষয়শ্রেণী:আইইইই এডিসন পদক বিজয়ী
বিষয়শ্রেণী:চার্লস স্টার্ক ড্র্যাপার প্রাইজ বিজয়ী
বিষয়শ্রেণী:হার্ভি পুরস্কার বিজয়ী
বিষয়শ্রেণী:১৯৩২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:মসফেট
বিষয়শ্রেণী:মার্কিন ফিলোসফিক্যাল সোসাইটির সদস্য
সমর ধনেশ

থাম্ব|সমর ধনেশ
**সমর ধনেশ** (*Penelopides samarensis*) হল একধরনের ধনেশ যারা বিউসেরোটিডি পরিবারের অন্তর্ভুক্ত। এদেরকে প্রধানত দেখতে পাওয়া যায় সমর, ক্যালিকন, লেটে এবং বহল প্রভৃতি দ্বীপপুঞ্জতে। এদের প্রধান অবস্থান পূর্ব-মধ্য ফিলিপাইন।

ওয়েল্টভোগেলপার্ক ওয়ালসরোড হল একমাত্র জায়গা যেখানে এদেরকে দেখতে পাওয়া যায় ফিলিপাইনের বাইরেও। এখানে একটা পুরুষ ধনেশ রাখা আছে।

## তথ্যসূত্র

* Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona. 

বিষয়শ্রেণী:পেনেলোপাইডস
বিষয়শ্রেণী:ফিলিপাইনের পাখি
বিষয়শ্রেণী:১৮৯০ এর প্রাণীসমূহ
বিষয়শ্রেণী:১৮৯০-এ বর্ণিত পাখি
মাইন্ডানাও ধনেশ

**মাইন্ডানাও ধনেশ** (*Penelopides affinis*), যাদেরকে মাঝে মাঝে **মাইন্ডানাও ট্যারিক্টিক ধনেশ** বলে ডাকা হয়, হল মাঝারি আকারের ধনেশ যাদেরকে প্রধানত পাওয়া যায় অতিবৃষ্টি অরণ্যের চাঁদোয়া বনভূমিতে মিন্ডানাও, দিনাঘাট, সিয়ারগাও এবং বাসিলান প্রভৃতি দ্বীপে এদের দেখতে পাওয়া যায়। এই দ্বীপগুলো প্রধানত দক্ষিণ ফিলিপাইনে অবস্থিত। অনেকসময় সমর ধনেশদেরকে মাইন্ডানাও ধনেশের উপজাতি বলে মানা হয়।

## উপজাতি
এদের দুটো উপজাতি আছে:

* *P. a. affinis* (উপপ্রজাতি)। মিন্ডানাও, দিনাঘাট এবং সিয়ারগাও প্রভৃতি দ্বীপপুঞ্জতে এদেরকে পাওয়া যায় প্রধানত।
* *P. affinis basilanica*, বাসিলান দ্বীপপুঞ্জতে পাওয়া যায় এদেরকে।

## ব্যবহার
এটি একটি সামাজিক পাখি এবং এদেকে ছোটো ছোটো দলে দেখতে পাওয়া যায়। এই পাখিগুলো খুব আওয়াজ করে এবং অদ্ভুত এক ধরনে ডাকে যা শুনতে *ta-rik-tik*, এরম শোনায় আর সেই জন্যই তাদের ওই নামকরণ। ঘন বনে এরা ছদ্মবেশ ধারণ করে থাকে এবং সেই জন্য এদেরকে বোঝা যায় না এদের ডাক ব্যতীত।

### খাদ্য
এদের প্রধান খাদ্য হল ফল। এছাড়াও এরা কীট, গুবরে পোকা, পিঁপড়া এবং কেঁচো (মাঝে মাঝে) প্রভৃতি খায়।

## তথ্যসূত্র

*BirdLife Species Factsheet 
* Kemp, A. C. (2001). Family Bucerotidae (Hornbills). pp.&nbsp;436–523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona. 

বিষয়শ্রেণী:পেনেলোপাইডস
বিষয়শ্রেণী:দক্ষিণ এশিয়ার পাখি
বিষয়শ্রেণী:ফিলিপাইনের পাখি
বিষয়শ্রেণী:১৮৭৭ এর প্রাণীসমূহ
বিষয়শ্রেণী:১৮৭৭-এ বর্ণিত পাখি
রিচার্ড আর্নেস্ট বেলম্যান

**রিচার্ড আর্নেস্ট বেলম্যান** একজন মার্কিন ফলিত গণিতবিদ।

## জীবনী
বেলম্যান ১৯২০ সালের ২৬ অগাস্ট নিউ ইয়র্ক সিটিতে জন্মগ্রহণ করেন। তিনি ব্রুকলিন কলেজ থেকে ১৯৪১ সালে গণিতে বিএ ডিগ্রি অর্জন করেন। তিনি ১৯৪৩ সালে ইউনিভার্সিটি অব উইসকনসিন, ম্যাডিসন থেকে গণিতে এমএ ডিগ্রি অর্জন করেন। তিনি ১৯৪৬ সালে প্রিন্সটন বিশ্ববিদ্যালয় থেকে পিএইচডি ডিগ্রি অর্জন করেন। 

## পুরস্কার ও সম্মাননা
*ফেলো, আমেরিকান অ্যাকাডেমি অব আর্টস অ্যান্ড সায়েন্সেস, ১৯৭৫
*সদস্য, ন্যাশনাল অ্যাকাডেমি অব ইঞ্জিনিয়ারিং, ১৯৭৭
*সদস্য, ন্যাশনাল অ্যাকাডেমি অব সায়েন্সেস
*আইইই মেডেল অব অনার, ১৯৭৯

## তথ্যসূত্র

বিষয়শ্রেণী:আইইইই মেডেল অব অনার বিজয়ী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন অজ্ঞেয়বাদী
বিষয়শ্রেণী:ইউনিভার্সিটি অব সাউদার্ন ক্যালিফোর্নিয়ার শিক্ষক
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯২০-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:ইহুদি মার্কিন নাস্তিক
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:ব্রুকলিন কলেজের প্রাক্তন শিক্ষার্থী
বিষয়শ্রেণী:ফলিত গণিতবিদ
ইয়াসমিন লাফিতে

**ইয়াস্মিন ল্যাফিতে** (জন্ম: ১লা অক্টোবর, ১৯৭৩) হলেন একজন মরোক্কান প্রাক্তন পর্নোগ্রাফিক অভিনেত্রী।

## জীবনী
মরোক্কো তে থর সুক নামে এক শহরে এক মুসলিম পরিবারে তিনি জন্মগ্রহণ করেন, পরে তারা ফ্রান্সে চলে যান পরিবারের সাথে যখন তার বয়স ছিল মাত্র ৫ মাস এবং তিনি ফ্রান্সের এক বিখ্যাত সহর লিওন এর বুকে বড় হয়ে ওঠেন। ১৮ বছর বয়সে, উচ্চ বিদ্যালয় থেকে পাশ করবার পরেই তিনি তার পরিবার ত্যাগ করেন; এই সময়ে তিনি, নার্স এডুকেশন নিয়ে পড়াশুনো শুরু করেন নার্স হওয়ার জন্য এবং ওয়েট্রেস হিসেবে কাজও করেন তার পড়াশুনোর ব্যয়ভার মেটানোর জন্য।

২০০৪ সালে, তিনি যৌনশিল্প জামানায় পা রাখেন তার ছেলে বন্ধুর সাথে, একটা ছোটো ম্যাগাজিনের বিনোদনে উত্তর দেওয়ার পরে যারা প্রধানত নতুন কাপেল খুঁজছিল। ২০০৬ সালে, তিনি টি.এফ.ওয়ান টক সোতে একটা এপিসোড করেন যার নাম ছিল *La Méthode Cauet*, তারপরেই তাকে বিভিন্ন খবরের কাগজের সাক্ষাৎকারে আসার জন্য ডাকা হয়, ম্যাগাজিনের ওপরের পাতার ছবি এবং অন্যান্য বড়-সর অনুষ্ঠানে ডাকা হয়, এবং পরবর্তী কালে তিনি *[[এফ.এইচ.এম]]* নামে এক ম্যাগাজিনের প্রধান মডেল হিসেবে আবির্ভুত হন। ২০০৭ সালে, তিনি পরিচালক মার্ক ডক্রেল এর সাথে একটা অভাবনীয় চুক্তি করেন।  ওই একই বছরে তিনি ড্যানিয়েল আরবিড এর ছবিতে তিনি প্রধান ভূমিকা পালন করেন। ছবির মান ছিল *[[A Lost Man]]*, যা উদ্বোধন হয়েছিল ২০০৭ কান চলচ্চিত্র উৎসব অর্থাৎ ৬০ তম কান চলচ্চিত্র উৎসবে। ২০০৮ সালে, তিনি অলিভার মার্শাল এক ক্রাইম নাটক *[[MR 73]]* এ পার্শচরিত্রের অভিনয় করেন। বিভিন্ন পরিচালকদের সাথে কাজ করবার পরে তিনি, ২০০৯ সালের ফেব্রুয়ারি মাসে তিনি যৌনশিল্প থেকে অবসর নেন এবং সমসাময়িক ছবির ওপরে মন দেন।

২০০৫ সালে ইয়াস্মিন ল্যাফিতে, অলিভার ল্যাফিতের সাথে কাজ শুরু করেন তার নিজের প্রোডাকশন কোম্পানিতে যার নাম ছিল "অ্যালকো প্রোডাকশন"।

## পুরস্কার ও মনোনয়ন
* ২০০৭ ভেনাস খেতাব **বিজয়ী** - বেস্ট ইউরোপীয়ান অভিনেত্রী
* ২০০৭ এক্স খেতাব - বেস্ট অভিনেত্রী
* ২০০৮ এক্স খেতাব - বেস্ট অভিনেত্রী
* ২০০৮ ইরোটিকলাইন খেতাব - বেস্ট ইউরোপীয়ান অভিনেত্রী

## তথ্যসূত্র
 

## বহিঃসংযোগ

* 
* 
* 
* 
* 

বিষয়শ্রেণী:ফরাসি পর্নোগ্রাফিক চলচ্চিত্র অভিনেত্রী
বিষয়শ্রেণী:মরক্কী পর্নোগ্রাফি অভিনেত্রী
বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি মুসলিম
২০০৮ গ্রীষ্মকালীন অলিম্পিকে মল্লক্রীড়া – নারীদের পোল ভল্ট

**[[২০০৮ গ্রীষ্মকালীন অলিম্পিক|২০০৮ গ্রীষ্মকালীন অলিম্পিক গেমসে]]** মহিলাদের **[[পোল ভল্ট]]** প্রতিযোগিতা আগস্টের ১৬ থেকে ১৮ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

ফাইনালে রাশিয়ার ইয়েলেনা ইসিনবায়েভা ৫.০৫ মিটার লাফিয়ে জয়ী হয়ে নতুন বিশ্ব রেকর্ড গড়েন।

ফাইনালের সময় ব্রাজিলীয় প্রতিযোগিনী ফাবিয়ানা মুরারের একটি পোল (দন্ড) হারিয়ে যায়। প্রায় ১০-১৫মিনিট খুঁজেও তা পাওয়া যায় না। এই সময় নষ্টের জন্য এবং পোলটি না পেয়ে অন্য পোল ব্যবহার করার জন্য তার লাফ খারাপ হয়। মুরার আয়োজকদের বিরূদ্ধে অভিযোগ করেন এমনকি এও বলেন যে তিনি আর কখনো চীনে আসবেন না।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

}}

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

## ফলাফল

### যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ৪.৬০ মিটার (Q) বা সেরা ১২জন (q) ফাইনালে যাবে।

} || B || align="left"| ক্যাটেরিনা বাদুরোভা || align="left"| 
 || xxx || | || || || || || ***' || 
|-
|  || B || align="left"| [[এরিকা বার্টোলিনা]] || align="left"| 
 || – || – || xxx || || || || ***' || 
|}
 WR – বিশ্ব রেকর্ড (World Record) / =SB – মরশুম সেরার সমান (Equal Season Best) / PB – ব্যক্তিগত সেরা (Personal Best) / SB – মরশুম সেরা (Season Best)

### ফাইনাল

১৮ই আগস্ট ফাইনাল অনুষ্ঠিত হয়।

 WR – বিশ্ব রেকর্ড (World Record) / =SB – মরশুম সেরার সমান (Equal Season Best) / PB – ব্যক্তিগত সেরা (Personal Best) / SB – মরশুম সেরা (Season Best)

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
বিষয়শ্রেণী:অলিম্পিকে পোল ভল্ট
সাবওয়ে (রেস্তোরাঁ)

**সাবওয়ে** (প্রেক্ষাপট রূপে **SUBWAY**) হল একটা আমেরিকান ফাস্ট ফুড রেস্তোরাঁ যারা প্রাথমিক ভাবে সাবমেরিন স্যান্ডউইচ এবং সালাদ বানায়। ডক্টরস অ্যাসোসিয়েট হল এর মালিক এবং এরাই এটা চালনা করে। পৃথিবীর মধ্যে এই কোম্পানিটি অন্যতম সর্বাধিক গ্রোথযুক্ত কোম্পানি এবং এদের প্রায় ৪১,৭৬৬ রেস্তোরাঁ আছে ১০৬ টা দেশে বা জায়গায় ৫ই মে ২০১৪ এর হিসেবে। এটি বিশ্বের বৃহত্তম একক ব্র্যান্ড রেস্টুরেন্ট চেইন এবং বিশ্বব্যাপী বৃহত্তম রেস্টুরেন্ট অপারেটর হিসেবে পরিচিত।

সাবওয়ে এর আন্তর্জাতিক সদর দপ্তর অবস্থিত মিলফোর্ড, কানেক্টিকাট; ৫ টা আঞ্চলিক কেন্দ্র সারা বিশ্বে সাবওয়ের বিভিন্ন ক্রিয়াকর্মাদি পরিচালনা করে। ইউরোপে এদের আঞ্চলিক কেন্দ্রগুলো রয়েছে আমস্টারডাম, নেদারল্যান্ডস এই দুটো জায়গায়; অস্ট্রেলিয়া এবং নিউজিল্যান্ড এই দুটো জায়গা পরিচালনা হয় ব্রিসবেন, অস্ট্রেলিয়া থেকে; এশিয়ার বিভিন্ন জায়গা পরিচালনা হয় কয়েকটা আঞ্চলিক কেন্দ্র থেকে যেগুলোর মধ্যে পরে বৈরুত, লেবানন, এবং সিঙ্গাপুর প্রভৃতি; এবং লাতিন আমেরিকার জন্য রয়েছে দুটো কেন্দ্র যেগুলো হল মায়ামি, ফ্লোরিডা।

## তথ্যসূত্র

## বহিঃসংযোগ

* 
* Subway's Nutritional Information 

বিষয়শ্রেণী:১৯৬৫-এ প্রতিষ্ঠিত
বিষয়শ্রেণী:মার্কিন যুক্তরাষ্ট্রের কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:উত্তর-পূর্ব যুক্তরাষ্ট্রের অর্থনীতি
বিষয়শ্রেণী:মার্কিন যুক্তরাষ্ট্রের ঝটপট খাবারের চেইন
বিষয়শ্রেণী:বহুজাতিক খাদ্য কোম্পানি
বিষয়শ্রেণী:মার্কিন যুক্তরাষ্ট্রের রেস্তোঁরা চেইন
তন্ত্র (কলকাতা)

**তন্ত্র** কলকাতার মধ্যে অন্যতম জনপ্রিয় নাইটক্লাব। এই নাইটক্লাবটির মালিক হল দ্য পার্ক, কলকাতা। এই নাইটক্লাবের ঠিকানা ১৭ নম্বর পার্ক স্ট্রীট। শনিবার রাতে এখানে সপ্তাহ শেষের পার্টি হয় এবং বুধবার করে *হিপ-হপ* পার্টি হয় এই নাইটক্লাবে।

## বৈশিষ্ট্য
এই ক্লাবটি দুটো লেভেলে বিভক্ত এবং এদের সর্বমোট আয়তন হল ৫,০০০ বর্গফুট। এই নাইটক্লাবের দুটো বার আছে।  শনিবার রাতে এখানে সপ্তাহ শেষের পার্টি হয় এবং বুধবার করে *হিপ-হপ* পার্টি হয় এই নাইটক্লাবে। এখানে কোলকাতার সবচেয়ে ভালো ব্যান্ড এবং সঙ্গীতজ্ঞদের দ্বারা সঙ্গীতানুষ্ঠান করানো হয় প্রায় কিছুদিন অন্তর অন্তরই। এর সাথে থাকে বিভিন্ন স্বাদের গান বাজনা। কোনো স্পেশাল দিনে ডি.জে. দেরকে দিয়ে অনুষ্ঠান করানো হয়। স্পেশাল পার্টি হিসেবে এখানে অনুষ্ঠিত হয় ক্রিসমাস পার্টি এবং ইংরাজী নতুন বর্ষ।

২০১২ এর ফেব্রুয়ারির হিসেবে, পার্ক স্ট্রীটে গাড়িতে ধর্ষণ কাণ্ডের পরে, এই নাইটক্লাব তাদের সুরক্ষা বিভাগকে অনেকটা মজবুত করেছে। তারা এখন ক্লাবের ভিতরে সি.সি.টি.বি. ক্যামেরাও লাগিয়েছে সমস্ত ফুটেজকে ধরে রাখবার জন্য।

## এছাড়াও দেখুন
* প্রিন্সেন্টন ক্লাব
* সামপ্লেস এলস

## তথ্যসূত্র

## বহিঃসংযোগ
* 

বিষয়শ্রেণী:কলকাতার রেস্তোরাঁ
বিষয়শ্রেণী:কলকাতার সংস্কৃতি
বিষয়শ্রেণী:কলকাতার ভবন ও স্থাপনা
বিষয়শ্রেণী:ভারতের খাদ্য ও পানীয় কোম্পানি
বিষয়শ্রেণী:কলকাতা ভিত্তিক কোম্পানি
ব্লো-গ্রোস-র্গ্যা-ম্ত্শো (গানদেন ত্রিপা)

**ব্লো-গ্রোস-র্গ্যা-ম্ত্শো** () (১৫৪৬-১৬১৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ত্রিশতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ব্লো-গ্রোস-র্গ্যা-ম্ত্শো ১৫৪৬ খ্রিষ্টাব্দে তিব্বতের স্তোদ-লুং () অঞ্চলের 'স্তাগ-লুং-ব্রাগ () নামক স্থানে জন্মগ্রহণ করেন। খব কম বয়সে তিনি স্ক্যোর-মো-লুং () বৌদ্ধবিহারে দীক্ষালাভ করেন। তার উল্লেখযোগ্য শিক্ষক ছিলেন দ্পাল-'ব্যোর-র্গ্যা-ম্ত্শো নামক পঁচিশতম দ্গা'-ল্দান-খ্রি-পা, গুং-রু-ছোস-ক্যি-'ব্যুং-গ্নাস () নামক দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ের সতেরোতম প্রধান প্রভৃতি। শিক্ষালাভের পর তিনি র্গ্যুদ-স্মাদ (), গ্সাং-ফু (), স্ক্যোর-মো-লুং (), সাংস-স্ঙ্গাগ্স-ম্খার () প্রভৃতি বৌদ্ধবিহারের প্রধান নির্বাচিত হন। তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রতিষ্ঠা করেন ও এই মহাবিদ্যালয়ের প্রথম প্রধান হিসেবে অধিষ্ঠিত হন। ১৬১৫ খ্রিষ্টাব্দে তিনি দ্গা'-ল্দান বৌদ্ধবিহারের ত্রিশতম দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। তার উল্লেখযোগ্য শিষ্য ছিলেন দ্কোন-ম্ছোগ-ছোস-'ফেল () নামক পঁয়ত্রিশতম দ্গা'-ল্দান-খ্রি-পা, ছোস-র্গ্যা-ম্ত্শো () নামক স্কু-'বুম বৌদ্ধবিহারের দ্বিতীয় প্রধান, র্নাম-র্গ্যাল-দ্পাল-'ব্যোর () নামক স্কু-'বুম বৌদ্ধবিহারের পঞ্চম প্রধান প্রভৃতি। তিনি লাম-রিম তত্ত্বের ওপর ব্যাং-ছুব-লাম-রিম-ছে-ছুং-সোগ্স-ক্যি-ব্র্গ্যুদ-পা-ব্ঝুগ্স-পা-গ্সান-য়িগ-গাং-গি-ছু-র্গ্যুন () নামক গ্রন্থ রচনা করেন।

## তথ্যসূত্র

বিষয়শ্রেণী:১৫৪৬-এ জন্ম
বিষয়শ্রেণী:১৬১৮-এ মৃত্যু
বিষয়শ্রেণী:গানদেন ত্রিপা
কলকাতা মহানগর অঞ্চলের বিমানবন্দরগুলির তালিকা

কলকাতা মহানগর অঞ্চল (কেএমএ) পশ্চিমবঙ্গের রাজধানী কলকাতা মহানগরের একটি সংযুক্ত নগরাঞ্চল। এই মহানগর এলাকায় নিম্নলিখিত বিমানবন্দরগুলি আছে।

তালিকায় ব্যবহৃত সংকেতগুলি হল:

* **পরিষেবাপ্রাপ্ত শহর** – বিমানবন্দরটি সাধারণত যে শহরের সঙ্গে যুক্ত। সর্বত্র পরিষেবাপ্রাপ্ত শহরের অভ্যন্তরে সংশ্লিষ্ট বিমানবন্দরটি অবস্থিত হয় না, বরং শহরের বাইরে কোনো ছোটো শহরে হয়ে থাকে।
* **আইসিএও** (**ICAO**) – আন্তর্জাতিক অসামরিক বিমান সংস্থা (আইসিএও) নির্ধারক অবস্থান নির্ণায়ক কোড।
* ** আইএটিএ** (**IATA**) – আন্তর্জাতিক বিমান পরিবহন সংস্থা (আইএটিএ) নির্ধারিত কোড।
* **বিমানবন্দরের নাম** – বিমানবন্দরের সরকারি নাম। যেসব বিমানবন্দরের নামের ক্ষেত্রে মোটা অক্ষর ব্যবহৃত হয়েছে সেখানে বাণিজ্যিক বিমানসংস্থাগুলির বিমান নির্দিষ্ট সময়সূচি মেনে ওঠানামা করে।
* **বিস্তারিত** – সংশ্লিষ্ট বিমানবন্দর সম্পর্কে বিস্তারিত তথ্য।

## বিমানবন্দর

## বহিঃসংযোগ
* পশ্চিমবঙ্গের বিমানবন্দরগুলির তালিকা
* ভারতের বিমানবন্দরগুলির তালিকা

## তথ্যসূত্র

* 
* Airports Authority of India website: AirportsIndia.org.in or AAI.aero
* 
*  - includes IATA codes
* Great Circle Mapper - IATA and ICAO codes
* List of Indian Air Force Stations at GlobalSecurity.org

*
বিষয়শ্রেণী:কলকাতা মহানগর অঞ্চল
টিম মারতাগ

**টিমোথি জেমস মারতাগ** (জন্ম: ২ আগস্ট, ১৯৮১) লন্ডনের ল্যাম্বেথে জন্মগ্রহণকারী আইরিশ ক্রিকেটার। বামহাতি ব্যাটসম্যান ও ডানহাতি ফাস্ট মিডিয়াম বোলার মারতাগ বর্তমানে আয়ারল্যান্ড ক্রিকেট দলের হয়ে প্রতিনিধিত্ব করছেন। কাউন্টি ক্রিকেটে মিডলসেক্স দলের হয়ে খেলছেন। সারে দলের হয়ে খেলার সময় তিনি বহুবার দলকে তার ব্যাটিং নৈপুণ্য প্রদর্শন করে পরাজয়ের হাত থেকে বাঁচিয়েছেন। ২০০০ সালের আইসিসি অনূর্ধ্ব-১৯ ক্রিকেট বিশ্বকাপে ইংল্যান্ড দলের সদস্য ছিলেন।

## খেলোয়াড়ী জীবন
মূলতঃ তার খেলোয়াড়ী জীবন শুরু হয় সারে দলের পরিবর্তিত বোলাররূপে। ২০০৫ সালে বেশ কয়েকজন বোলার আঘাতপ্রাপ্ত হলে তিনি নিজেকে মেলে ধরেন। টুয়েন্টি২০ কাপে মিডলসেক্সের বিপক্ষে ২৪ রানে ৬ উইকেট নেন যা সংক্ষিপ্ত ক্রিকেট ক্রীড়ায় একসময় সেরা বোলিং পরিসংখ্যানে অন্তর্ভুক্ত হয়েছিল। ২০০৬ মৌসুমে কাউন্টি চ্যাম্পিয়নশিপে সারে দলের হয়ে মাত্র দু’টি খেলায় অংশগ্রহণের সুযোগ পান। ফলশ্রুতিতে তিনি অন্য ক্লাব খুঁজতে শুরু করেন।

## আন্তর্জাতিক ক্রিকেট
সাসেক্স এবং আয়ারল্যান্ডের ব্যাটসম্যান এড জয়েসের সাথে ২০১১ সালে আয়ারল্যান্ডকে বিশ্ব ক্রিকেট অঙ্গনে তুলে ধরার লক্ষ্যে মারতাগের অন্তর্ভুক্তির বিষয়ে আলোচনা করেন। তার দাদা ডাবলিনে জন্মগ্রহণ করেছিলেন। ফলশ্রুতিতে ঐ বছরেরই অক্টোবর মাসে তিনি আইরিশ নাগরিকত্ব লাভের জন্য আবেদন করেন ও জানুয়ারি, ২০১২ সালে তার আবেদন মঞ্জুর হয়। এরপর ২০১২ সালের মার্চে সংযুক্ত আরব আমিরাতে অনুষ্ঠিত আইসিসি বিশ্ব টুয়েন্টি২০ বাছাইপর্বে আয়ারল্যান্ড দলের সদস্যরূপে নির্বাচিত হন। কিন্তু তিনি ১৪-সদস্যের দলে সংরক্ষিত খেলোয়াড় হিসেবে ছিলেন।

ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য মারতাগসহ ১৫-সদস্যের চূড়ান্ত তালিকা প্রকাশ করে। কিন্তু ৭ জানুয়ারি পা ভেঙ্গে গেলে চিকিৎসকের পরামর্শক্রমে তাকে দল থেকে প্রত্যাহার করে নেয়া হয়। ১৮ জানুয়ারি, ২০১৫ তারিখে তার পরিবর্তে ম্যাক্স সোরেনসেনকে দলে অন্তর্ভুক্ত করা হয়।

## ব্যক্তিগত জীবন
মারতাগ জন ফিশার বিদ্যালয়ে অধ্যয়ন করেন। তার চাচা অ্যান্ডি মারতাগ হ্যাম্পশায়ার কাউন্টি ক্রিকেট ক্লাবের সদস্য ছিলেন। এছাড়াও তার ছোট ভাই ক্রিস মারতাগ প্রথম-শ্রেণীর ক্রিকেটে সারে কাউন্টি ক্রিকেট ক্লাবের প্রতিনিধিত্ব করেছেন।

## তথ্যসূত্র

## আরও দেখুন
* পল স্টার্লিং
* আয়ারল্যান্ড ক্রিকেট দল
* ২০১৪ শ্রীলঙ্কা ক্রিকেট দলের আয়ারল্যান্ড সফর
* ব্রিটিশ ইউনিভার্সিটিজ ক্রিকেট দল

## বহিঃসংযোগ
* 
* 
* ECB

বিষয়শ্রেণী:আইরিশ ক্রিকেটার
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:সারের ক্রিকেটার
বিষয়শ্রেণী:সারে ক্রিকেট বোর্ডের ক্রিকেটার
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:ব্রিটিশ ইউনিভার্সিটিজের ক্রিকেটার
বিষয়শ্রেণী:আয়ারল্যান্ডের টেস্ট ক্রিকেটার
বিষয়শ্রেণী:মিডলসেক্স ক্রিকেট অধিনায়ক
ক্রিস ব্রড

**ব্রায়ান ক্রিস্টোফার ব্রড** (; জন্ম: ২৯ সেপ্টেম্বর, ১৯৫৭) ব্রিস্টলের নোল এলাকায় জন্মগ্রহণকারী সাবেক ইংরেজ ক্রিকেটার ও ধারাভাষ্যকার। ইংল্যান্ড ক্রিকেট দলের উদ্বোধনী ব্যাটসম্যানের দায়িত্ব পালন করেছেন। একদিনের আন্তর্জাতিকে ৪০-এরও অধিক রান গড়ের অধিকারী ব্রড ১৯৮৬-৮৭ মৌসুমের অ্যাশেজ সিরিজে ধারাবাহিকভাবে তিন টেস্ট সেঞ্চুরি করে স্মরণীয় হয়ে আছেন। সচরাচর তিনি **ক্রিস ব্রড** নামেই অধিক পরিচিত। বর্তমানে তিনি আইসিসি’র ক্রিকেট কর্মকর্তা হিসেবে দায়িত্ব পালন করছেন।

## ব্যক্তিগত জীবন
ব্রিস্টলের নোলে ২৯ সেপ্টেম্বর, ১৯৫৭ তারিখে তিনি জন্মগ্রহণ করেন। কেন ও ন্যান্সি দম্পতির সন্তান ব্রড ১৫ বছর বয়স থেকে অস্থিজনিত রোগে ভুগতে থাকেন যা ক্রিকেটার হিসেবে নিজেকে গড়ে তুলতে বিলম্ব ঘটায়। ১৯৭৯ সালে গ্লুচেস্টারশায়ার দলের পক্ষে প্রথম-শ্রেণীর ক্রিকেটে অভিষিক্ত হন ব্রড। পরের গ্রীষ্ম থেকেই তিনি দলে স্থায়ীভাবে আসন গড়েন। নটিংহ্যামশায়ার দলের পাশাপাশি অরেঞ্জ ফ্রি স্টেট দলের পক্ষে খেলার পর তিনি পুনরায় ১৯৯৩ সালে গ্লুচেস্টারশায়ারে ফিরে আসেন। কোমড়ের আঘাতজনিত কারণে ১৯৯৪ মৌসুম শেষে খেলোয়াড়ী জীবন থেকে অবসর নেন।

ব্রডের সন্তানেরা ক্রিকেটের সাথে সম্পৃক্ত রয়েছে। তার পুত্র স্টুয়ার্ট ব্রড পিতার পদাঙ্ক অনুসরণ করে ফাস্ট বোলাররূপে প্রতিষ্ঠিতি পেয়েছেন। স্টুয়ার্ট ইংল্যান্ড ক্রিকেট দল ও নটিংহ্যামশায়ার দলের প্রতিনিধিত্ব করেন। তার কন্যা গেমা ইংল্যান্ডের একদিনের দলের প্রদর্শন বিশ্লেষকের দায়িত্ব পালন করছেন। ক্রিকেট সাংবাদিক কলিন বেটম্যান মন্তব্য করেন, ক্রিস ব্রড স্বেচ্ছায় নিজের খেলোয়াড়ী জীবনকে ধ্বংস করেছেন। ক্রিজে নিজেকে সংযত রাখতে অনীহার ফলে মাত্র ৩০ বছর বয়সে ইংল্যান্ডের উদ্বোধনী ব্যাটসম্যানের দায়িত্ব থেকে চলে যেতে বাধ্য হয়েছেন।

## তথ্যসূত্র

## আরও দেখুন
* দি অ্যাশেজ
* ইংল্যান্ড ক্রিকেট দল
* ২০১৪ শ্রীলঙ্কা ক্রিকেট দলের আয়ারল্যান্ড সফর

## বহিঃসংযোগ

*Cricinfo Player Profile : Chris Broad
*Profile  at Jon Holmes Media Ltd.
*Official Website of The Broad Appeal

বিষয়শ্রেণী:ইংরেজ ক্রিকেটার
বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ক্রিকেট ম্যাচ রেফারি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
সিডনি ডার্লিংটন

**সিডনি ডার্লিংটন** একজন তড়িৎ প্রকৌশলী। তিনি ১৯৫৩ সালে একটি ট্রানজিস্টর কনফিগারেশন উদ্ভাবন করেন যা ডার্লিংটন পেয়ার নামে পরিচিত।

## জীবনী
ডার্লিংটন ১৯০৬ সালের ১৮ জুলাই পেন্সিলভেনিয়ার পিটসবার্গে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯২৮ সালে পদার্থবিজ্ঞানে বিএস এবং ম্যাসাচুসেট্‌স ইনস্টিটিউট অফ টেকনোলজি থেকে ১৯২৯ সালে তড়িৎ প্রকৌশলে বিএস ডিগ্রি অর্জন করেন। তিনি কলাম্বিয়া বিশ্ববিদ্যালয় থেকে ১৯৪০ সালে পদার্থবিজ্ঞানে পিএইচডি ডিগ্রি লাভ করেন। তিনি ১৯২৯ সালে বেল ল্যাব্‌স এ টেকনিকাল স্টাফের সদস্য হিসেবে যোগদান করেন। তিনি ১৯৭১ সালে বেল ল্যাব্‌স থেকে সার্কিটস অ্যান্ড কন্ট্রোল বিভাগের প্রধান হিসেবে অবসর গ্রহণ করেন।

## পুরস্কার ও সম্মাননা
*প্রেসিডেন্সিয়াল মেডেল অব ফ্রীডম, ১৯৪৫
*আইইই এডিসন মেডেল, ১৯৭৫
*আইইই মেডেল অব অনার, ১৯৮১
*সদস্য, ন্যাশনাল অ্যাকাডেমি অব ইঞ্জিনিয়ারিং, ১৯৭৫
*সদস্য, ন্যাশনাল অ্যাকাডেমি অব সায়েন্সেস, ১৯৭৮

## প্যাটেন্টসমূহ

## তথ্যসূত্র

## আরো দেখুন
*হেন্ড্রিক ওয়েড বোড

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:আইইইই এডিসন পদক বিজয়ী
বিষয়শ্রেণী:১৯০৬-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
হেন্ড্রিক ওয়েড বোড

**হেন্ড্রিক ওয়েড বোড** ( ; ) (জন্ম; ডিসেম্বর ২৪, ১৯০৫ – জুন ২১, ১৯৮২) একজন মার্কিন প্রকৌশলী, গবেষক, উদ্ভাবক, লেখক এবং বিজ্ঞানী।

## জীবনী
বোড ১৯০৫ সালের ২৪ ডিসেম্বর উইসকনসিনের ম্যাডিসনে জন্মগ্রহণ করেন। তিনি ওহাইও স্টেট ইউনিভার্সিটি থেকে গণিতে ১৯২৪ সালে বিএ ডিগ্রি এবং ১৯২৬ সালে এমএ ডিগ্রি অর্জন করেন। তিনি কলাম্বিয়া ইউনিভার্সিটি থেকে ১৯৩৫ সালে পদার্থবিজ্ঞানে পিএইচডি ডিগ্রি লাভ করেন।

## পুরস্কার ও সম্মাননা
* আর্নেস্ট অরল্যান্ডো লরেন্স অ্যাওয়ার্ড, ১৯৬০
* আইইই এডিসন মেডেল, ১৯৬৯
* রাফাস ওল্ডেনবার্গার মেডেল, আমেরিকান সোসাইটি অব মেকানিক্যাল ইঞ্জিনিয়ার্স, ১৯৭৫
* সম্মানসূচক ডক্টর অব সায়েন্স, ইউনিভার্সিটি অফ ইলিনয় অ্যাট আর্বানা-শ্যাম্পেইন, ১৯৭৭
* রিচার্ড ই বেলম্যান কন্ট্রোল হেরিটেজ অ্যাওয়ার্ড, ১৯৭৯
* ফেলো/সদস্য, আমেরিকান ফিজিক্যাল সোসাইটি
* ফেলো/সদস্য, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স
* ফেলো/সদস্য, আমেরিকান অ্যাকাডেমি অব আর্টস অ্যান্ড সায়েন্সেস
* সদস্য, ন্যাশনাল অ্যাকাডেমি অব সায়েন্সেস, ১৯৫৭

## প্যাটেন্টসমূহ

## তথ্যসূত্র

### সাধারণ রেফারেন্স

*National Academy of Engineering website
*U.K. Gonville & Caius College Engineering student tribute
*Hendrik W. Bode Lecture Prize from the IEEE Control Systems Society
*Hendrik W. Bode from the IEEE History Center


বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:আইইইই এডিসন পদক বিজয়ী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯০৫-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
লেখমালানুক্রমণী

**লেখমালানুক্রমণী**  রাখালদাস বন্দ্যোপাধ্যায় সম্পাদিত ভারতবর্ষের বিভিন্ন প্রান্তে প্রাপ্ত প্রস্তর খোদিত লিপির বর্ণনা মুলক সংকলন।

## ইতিহাস
১৩১৬ বঙ্গাব্দে রাখালদাস বন্দ্যোপাধ্যায় বঙ্গীয় সাহিত্য পরিষদের সহকারী সম্পাদক থাকাকালীন *উৎকীর্ণ লিপিসঙ্কলন* নামে একটি গ্রন্থ প্রকাশের প্রস্তাবনা দেন পরিষদের কার্য্য নির্ব্বাহক সমিতির কাছে। এতে  তিনি ভারতবর্ষের বিভিন্ন প্রান্তের ধাতুফলকে, মূর্ত্তীর পাদপীঠে, গায়ে ও প্রস্তরফলকে লিখিত লিপির সম্পূর্ণ বিবরণ লিপিবদ্ধ করতে চেয়েছিলেন। তিনি অবশ্য অশোকের লিপি ব্যতীত গুপ্ত-সম্রাটদের সময় পর্যন্ত প্রাপ্ত অন্যান্য লিপিগুলির প্রকাশেই সীমাবদ্ধ থাকতে চেয়েছিলেন। পরিষদের সম্মতি পাওয়ার পরে রাখালদাস বন্দ্যোপাধ্যায় ১৩১৭ বঙ্গাব্দ থেকে লোক লাগিয়ে কাজ আরম্ভ করেন। ১৩২০ বঙ্গাব্দে সেই গ্রন্থের পান্ডুলিপি তৈরী হয়। এতে ৯৯৭টি লেখের বর্ণনা দেওয়া ছিল। ১৩২১ বঙ্গাব্দে হরপ্রসাদ শাস্ত্রী এই গ্রন্থের নাম পরিবর্তন করে *লেখমালানুক্রমণী* রাখেন। কিন্তু এরপর রাখালদাস বন্দ্যোপাধ্যায়ের কাজ ও শারীরিক অসুস্থতার কারণে গ্রন্থের প্রকাশনার কাজ পিছিয়ে যায়। ১৩২১-২২ বঙ্গাব্দে এই গ্রন্থের ১৩টি ফর্ম্মা মুদ্রিত হয়। এরমধ্যে ড. লুডার্স ২০০-২৫০ টি  পূর্বপ্রকাশিত লিপির বর্ণনা সমন্বিত একটি পরিশিষ্ট প্রকাশ করেন। সেইসব বিবরণও রাখালদাস বন্দ্যোপাধ্যায় তার গ্রন্থে সন্নিবিষ্ট করেন।  কিন্তু পুনরায় রাখালদাস কাজে ব্যস্ত হয়ে পড়েন এবং পরিষদ থেকে গ্রন্থটির প্রথম খন্ড ১৩৩০ বঙ্গাব্দে প্রকাশ করা হয়, যদিও শেষের কিছু অংশ তিনি নিজে সম্পাদনা করেন নি।

## বিষয় বর্ণনা
প্রথম খণ্ডে ২৩১ টি লেখের বিবরণ দেওয়া হয়েছে। এগুলিকে উত্তরাপথের লেখমালা হিসেবে উল্লেখ করা হয়েছে। মথুরার চিত্রশালা ও বৌদ্ধস্তুপ, কঙ্কালিটিলা,  লক্ষ্ণৌর চিত্রশালা,  সাঁচি ও অন্যান্য স্থানে প্রাপ্ত ফলকে খোদিত লিপির বর্ণনা করা হয়েছে। প্রত্যেকটি বিবরণ একটি নির্দিষ্ট কাঠামো মেনে করা হয়েছে। উদাহরণ স্বরূপ ৮৮নং লেখ *মথুরার স্তম্ভ-মূলের খোদিত লিপি*-র বিবরণ নিচে দেওয়া হল,

## তথ্যসূত্র

## বহিঃসংযোগ
*লেখমালানুক্রমণী, প্রথম খন্ড, ১৯২৩ খ্রী.

বিষয়শ্রেণী:১৯২৩-এ লিখিত
দাম-ছোস-দ্পাল-ব্জাং

**দাম-ছোস-দ্পাল-ব্জাং** () (১৫৪৬-১৬২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একত্রিশতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
দাম-ছোস-দ্পাল-ব্জাং ১৫৪৬ খ্রিষ্টাব্দে তিব্বতের 'জাং-ঝাব্স () নামক স্থানে জন্মগ্রহণ করেন। যৌবনে লাসা শহরের দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে তিনি সূত্র ও তন্ত্র সম্বন্ধে অধ্যয়ন করেন। শিক্ষালাভের পর তিনি এই মহাবিদ্যালয়ে অধ্যাপনা করেন ও পরে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬১৮ খ্রিষ্টাব্দে তিনি দ্গা'-ল্দান বৌদ্ধবিহারের একত্রিশতম দ্গা'-ল্দান-খ্রি-পা হিসেবে মনোনীত হন এবং তিন বছর ঐ পদে থাকেন। এই সময় এই বৌদ্ধবিহারে লি-মা-ল্হা-খাং () নামক মন্দির নির্মাণ করান।

## তথ্যসূত্র

বিষয়শ্রেণী:১৫৪৬-এ জন্ম
বিষয়শ্রেণী:১৬২০-এ মৃত্যু
বিষয়শ্রেণী:গানদেন ত্রিপা
বিশ্বের ফর্মুলা ওয়ান সার্কিটের তালিকা

ফর্মুলা ওয়ান, সংক্ষেপে যা F1 নামে পরিচিত, হল একটা উচ্চ ক্লাসের মুক্ত চাকা গাড়ি দৌড় যা প্রধানত ইন্টারন্যাশনাল অটোমোবাইল ফেডারেশন (এফ.আই.এ) নামে পরিচিত, হল এই রেসেরে সরকার।
## সার্কিটের তালিকা

* "মানচিত্র" কলমটি বিভিন্ন সার্কিটের ছবি দেখিয়েছে।
* "ধরন" কলমটি সার্কিটের ধরন দেখিয়েছে।

## প্রস্তাবিত সার্কিট

## নোট

A.&nbsp; From  to , the Indianapolis 500 was part of the F1 World Championship.

## তথ্যসূত্র
**সাধারণ**
* 
*  To find circuits which are not listed on the page, type the name of the circuit into the search bar.

**নির্দিষ্ট**

## বহিঃসংযোগ

* Formula One official website
* FIA official website 

বিষয়শ্রেণী:ফর্মুলা ওয়ান সার্কিট
জায়েদ স্পোর্টস সিটি স্টেডিয়াম

**জায়েদ স্পোর্টস সিটি স্টেডিয়াম** (অথবা **জেএসসি স্টেডিয়াম**) হল একটি বিভিন্ন খেলার উদ্দেশ্য ব্যবহৃত সংযুক্ত আরব আমিরাতের আবু ধাবির মধ্যে অবস্থিত একটি স্টেডিয়াম।  এটি বর্তমানে ফুটবল খেলার জন্য বেশিরভাগক্ষেত্রে ব্যবহৃত হলেও কিন্তু এটি ক্রিকেট, শরীরচর্চা, বড় অনুষ্ঠান, রাগবি এবং অন্যান্য ক্রীড়া অনুষ্ঠিত হয়ে থাকে। এটি সংযুক্ত আরব আমিরাতের প্রতিষ্ঠাতা ও প্রথম রাষ্ট্রপ্রতি মরহুম শেখ জায়েদ বিন সুলতান আল নাহিয়ান এর নামানুসারে নামকরণ করা হয়।

## ইতিহাস
স্টেডিয়ামটির নির্মাণকাজ ১৯৭৯ সালে সম্পূর্ণ হয়েছিল এবং এটি মূলত ৬০,০০০ জন দর্শক ধারণক্ষমতার জন্য পরিকল্পনা করা হয়েছিল।

## সাম্প্রতিক এবং ঐতিহাসিক গুরুত্বপূর্ণ ম্যাচসমূহ
*২০০৭: ওমান ০ – সংযুক্ত আরব আমিরাত ১ (ফাইনাল, গলফ কাপ অব নেশনস)

*১৯৯৬:  ০ (২ পেনাল্টি)  –  ০ (৪ পেনাল্টি) (ফাইনাল, এএফসি এশিয়ান কাপ)

*২০১৯:  ১ –  ৩ (ফাইনাল, এএফসি এশিয়ান কাপ)

## তথ্যসূত্র

বিষয়শ্রেণী:সংযুক্ত আরব আমিরাতের ফুটবল মাঠ
বিষয়শ্রেণী:১৯৮০-এ সংযুক্ত আরব আমিরাতে প্রতিষ্ঠিত
বিষয়শ্রেণী:জাতীয় স্টেডিয়াম
ত্শুল-খ্রিম্স-ছোস-'ফেল

**ত্শুল-খ্রিম্স-ছোস-'ফেল** () (১৫৬১-১৬২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বত্রিশতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ত্শুল-খ্রিম্স-ছোস-'ফেল ১৫৬১ খ্রিষ্টাব্দে মধ্য তিব্বতের ন্যাং-'ব্রোং-র্ত্সে () নামক স্থানে জন্মগ্রহণ করেন। তিনি ব্রোং-র্ত্সে-ছোস-স্দে () বৌদ্ধবিহারে, ব্ক্রা-শিস-ল্হুন-পো বৌদ্ধবিহারে এবং সেরা বৌদ্ধবিহার বিশ্ববিদ্যালয়ে সূত্র ও তন্ত্র সম্বন্ধে অধ্যয়ন করেন। শিক্ষালাভের পর তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। পরবর্তীকালে তিনি গ্সাং-স্ঙ্গাগ্স-ম্খার-রি-বো-ব্দে-ছেন () নামক বৌদ্ধবিহারের প্রধান নির্বাচিত হন। ১৬২০ খ্রিষ্টাব্দে তিনি দ্গা'-ল্দান বৌদ্ধবিহারের বত্রিশতম দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। এই সময় ১৬২১ খ্রিষ্টাব্দে তিনি মঙ্গোল ও গ্ত্সাং-পা রাজবংশের মধ্যে বিরোধের মীমাংসায় ব্লো-ব্জাং-ছোস-ক্যি-র্গ্যাল-ম্ত্শান নামক চতুর্থ পাঞ্চেন লামার ভূমিকাকে সমর্থন করেন।

## তথ্যসূত্র

বিষয়শ্রেণী:১৫৬১-এ জন্ম
বিষয়শ্রেণী:১৬২৩-এ মৃত্যু
বিষয়শ্রেণী:গানদেন ত্রিপা
বিওপার্কো দি রোমা

**বিওপার্কো দি রোমা** ইতালির রাজধানী রোমের একটি প্রাচীন এস্টেট ভিয়া বোর্হেসেতে অবস্থিত একটি বিখ্যাত চিড়িয়াখানা ও জৈবউদ্যান। এর মোট আয়তন । চিড়িয়াখানাটিতে বর্তমানে ২২২ প্রজাতির ১,১১৪টি প্রাণী প্রদর্শিত হচ্ছে।

## ইতিহাস
বিরল ও দুর্লভ বিদেশী জন্তুজানোয়ার প্রদর্শনের উদ্দেশ্যে ১৯০৮ সালে চিড়িখানাটির কার্যক্রম চালু হয়। সে যুগে অধিকাংশ চিড়িয়াাখানা প্রতিষ্ঠার উদ্দেশ্য ছিল বৈজ্ঞানিক গবেষণা। কিন্তু এই চিড়িয়াখানাটি জনগণকে নির্ভেজাল বিনোদন দেওয়ার উদ্দেশ্যে প্রতিষ্ঠিত হয়। শুরুতে ভিয়া বোর্হেস এস্টেটের উত্তর প্রান্তে মোট  জায়গা নিয়ে চিড়িয়াখানাটি প্রতিষ্ঠা পায়। ১৯১১ সালের ৫ জানুয়ারি এটি জনসাধারণের জন্য উন্মুক্ত করে দেওয়া হয়।

চিড়িয়াখানাটির নকশা করেন বিখ্যাত চিড়িয়াখানা-নকশাবিদ কার্ল হেগেনবেক। তিনি নিজেও হামবুর্গে একটি চিড়িয়াখানা পরিচালনা করতেন এবং এই চিড়িয়াখানাটি সেই হামবুর্গের চিড়িয়াখানার অদলে নির্মাণ করা হয়। গরাদওয়ালা খাঁচার বদলে পরিখার মাধ্যমে জন্তুজানোয়ার আটকে রাখার ব্যবস্থা করা হয়। এছাড়া পর্যাপ্ত পরিমাণে সবুজ প্রাকৃৃতিক পরিবেশ সৃষ্টির সুযোগ রাখা হয়।

অতিমাত্রায় পশুপাখি সংগ্রহেরর ফলে চিড়িখানাটিতে পর্যাপ্ত জায়গার অভাব দেখা দেয়। বেশ কয়েকবার চিড়িয়াখানার সীমানা বৃদ্ধি করা হয় এবং ১৯২৬ সালে পার্শ্ববর্তী রেড ডিয়ার পার্কের কিছু জমি অধিগ্রহণ করা হয়। ১৯৩৩ সালে স্থপতি রাফায়েল দি ভিকো অধিগৃহীত জমিতে তার কাজ শুরু করেন। তার সৃষ্টির মধ্যে একটি বড় পাখিশালা ও রেপটাইল হাউজ উল্লেখযোগ্য। ১৯৩৫ সালে এ দু'টি প্রদর্শনীর জন্য খুলে দেওয়া হয়।

### দ্বিতীয় বিশ্বযুদ্ধের পরবর্তী অবস্থা
যুদ্ধে চিড়িয়াখানাটির বেশ বড় রকমের ক্ষতি হয়। ১৯৭০ সালে নাজুক পরিস্থিতির কারণে রেপটাইল হাউজটি বন্ধ করে দিতে হয়। ১৯৮৩ সালে তা আবার সংস্কার করে খুলে দেওয়া হয়।

## তথ্যসূত্র

## বহিঃসংযোগ
*
*

বিষয়শ্রেণী:চিড়িয়াখানা
বিষয়শ্রেণী:ইতালি